Δήμος Γόμφων

Ο Δήμος Γόμφων υπήρξε δήμος της Ελλάδας στον νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τον οικισμό Λυγαριά.ΦΕΚ Α' 244 - 04/12/1997ΦΕΚ Α' 87 - 07/06/2010

Βρισκόταν στο νότιο τμήμα του νομού και συνόρευε στα βόρεια με τον Δήμο Πιαλείων, στα βορειοανατολικά με τον Δήμο Τρικκαίων, στα ανατολικά με τον Δήμο Μεγάλων Καλυβίων, στα νότια με τον Δήμο Μουζακίου του νομού Καρδίτσας και στα δυτικά με τον Δήμο Πύλης και τον Δήμο Πιαλείων. Ήταν δήμος αγροτικός και πεδινός με μέσο σταθμικό υψομέτρου 136 μέτρων. Αποτελούνταν από 6 δημοτικά διαμερίσματα (από το 2006 ονομάζονταν τοπικά διαμερίσματα) με έναν οικισμό το καθένα, καταλάμβανε έκταση 58,482 τ.χλμ. και είχε μόνιμο πληθυσμό 4901 κατοίκων στην απογραφή του 2001.«Απογραφή πληθυσμού - κατοικιών 18 Μαρτίου 2001 Μόνιμος πληθυσμός» (PDF). ΕΣΥΕ, Τόμος Ι, Πειραιάς 2009, ISBN 1106 – 5761, σελ. 202 & 390.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Γόμφων ενσωματώθηκε στον νέο διευρυμένο Δήμο Πύλης της Περιφέρειας Θεσσαλίας. Τα όρια του πρώην Δήμου Γόμφων ταυτίζονται με τα όρια της Δημοτικής Ενότητας Γόμφων του Δήμου Πύλης.

 Διοικητική διαίρεση 
Ο δήμος περιελάμβανε τα παρακάτω δημοτικά/τοπικά διαμερίσματα και οικισμούς:
+Δημοτικό/τοπικό διαμέρισμαΟικισμόςΜόνιμος
πληθυσμός (2001)Λυγαριάςη Λυγαριά553Γόμφωνοι Γόμφοι1054Δροσερούτο Δροσερόν446Μουριάςη Μουριά593Παλαιομονάστηρουτο Παλαιομονάστηρον1063Πηγήςη Πηγή1192Δήμος Γόμφων4901

 Δήμαρχοι 
Δήμαρχοι του καποδιστριακού δήμου Γόμφων διετέλεσαν οι εξής:
+ΈτηΔήμαρχος (γέννηση-θάνατος)1999-2002Νικόλαος Παλλαντζάς  (1947-2020) Γιατρός, απεβίωσε σε ηλικία 73 ετών στις 20 Απριλίου 2020.Απεβίωσε ο τ. Δήμαρχος Γόμφων Νίκος Παλλαντζάς, epoli.gr, 21 Απριλίου 2020, ανακτήθηκε στις 26 Απριλίου 2020.2002-2006Νικόλαος Τόλιας 2007-2010Νικόλαος Παλλαντζάς (1947-2020)

Εξωτερικοί Σύνδεσμοι
Υπουργείο Εσωτερικών, δήμοι του σχεδίου Καποδίστριας 

 Αναφορές 

Γ